Ángela Abós Ballarín (Benás, Ribagorza, 1 d'octubre de 1934-Chaca, 16 de chulio de 2022) fue una politica, escritora y profesora aragonesa.

Biografía
Licenciada en filolochía romanica por a Universidat de Salamanca (1956), exerció como profesora de Luenga y Literatura en centros d'a ciudat de Chaca (Centro Politecnico, INBAD y Instituto de Bachillerato) dende 1962 dica 1983, momento en que pasó a ocupar cargos de responsabilidat en l'administración educativa.

Vida politica
Militant d'o PSOE, estió a unica muller deputada en as Corz Constituyents d'Aragón; ocupó o cargo de directora provincial d'o Ministerio d'Educación en Uesca (1983-1986) y de subdirectora cheneral-chefa d'o Servicio d'Inspección Tecnica d'o MEC (1987-1989). Estio concellera d'o Concello de Chaca dende 1991 dica chunio de 1994, consellera d'Educación y Cultura (1994-1995) d'o Gubierno d'Aragón presidido por José Marco y propuesta por iste para estar presidenta d'o Gubierno d'Aragón.

Deputada en as Corz d'Aragón en as lechislaturas tercera y cuarta, estió portavoz d'o grupo socialista en a Comisión d'Educación (1995-1999) y representant d'as Corz en o Consello Social d'a Universidat de Zaragoza, cuala Comisión de Relacions Socials presidió. En aviento de 1999, o Executivo aragonés la nombró presidenta d'o Consello Social d'a Universidat de Zaragoza.
Ángela Abós Ballarín